b'\n_START_ARTICLE_\nLeonhard Vahter\n_START_PARAGRAPH_\nLeonhard Vahter (14. m\xc3\xa4rts 1896 Kalvi m\xc3\xb5is, Virumaa \xe2\x80\x93 12. veebruar 1983 New York) oli Eesti poliitik ja \xc3\xb5igusteadlane, I Riigivolikogu liige._NEWLINE_Ta \xc3\xb5ppis aastail 1924\xe2\x80\x931927 (l\xc3\xb5petas cum laude) Tartu \xc3\x9clikooli \xc3\xb5igusteaduskonnas, mag. jur. 1931 (Osav\xc3\xb5te Eesti kriminaalseadustiku j\xc3\xa4rele)._NEWLINE_Osales Vabaduss\xc3\xb5jas, kuni 1928. aastani teenis 1. Jalav\xc3\xa4er\xc3\xbcgemendis (leitnant). 1929\xe2\x80\x931931 vandeadvokaat J. Kuuski, 1931\xe2\x80\x931934 Alfred Osmani abi, 1934\xe2\x80\x931940 vandeadvokaat Narvas. 1938. aastal valiti ta I Riigivolikogu liikmeks (65. valimisringkonnast). 1939. aastal oli ta Eesti Evangeeliumi Luteriusu Kiriku Hooldusn\xc3\xb5ukogu liige. _NEWLINE_Saksa okupatsiooni ajal augustist 1941 kuni m\xc3\xa4rtsini 1942 oli ta Narva linnapea, seej\xc3\xa4rel taas vandeadvokaat Narvas ja Tallinnas. _NEWLINE_P\xc3\xb5genes 1944 Saksamaale, sealt siirdus USA-sse. Ta oli Baltic Review toimetaja, Vaba Eesti Komitee esimees, \xc3\x9clemaailmse Eesti Keskn\xc3\xb5ukogu liige.'